Diari Oficial de la Generalitat Valenciana


Sumari del DOGV 4225, del 10-04-2002 (2002/3425)

RESOLUCIÓ de 21 de març de 2002, del vicepresident primer del Govern Valencià, per la qual es convoca la tercera edició del Premi Generalitat Valenciana . Mariano Martínez: Joventut Valenciana a l'Exterior, corresponent a l'any 2002.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3425


Data del document
:   21-03-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * jove
    * distinció honorífica
    * premi cultural

RESOLUCIÓ de 21 de març de 2002, del vicepresident primer del Govern Valencià, per la qual es convoca la tercera edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2002. [2002/X3425]
  
El Decret 54/2000, de 25 d'abril, del Govern Valencià (DOGV núm. 3.739, de 28 d'abril de 2000), va crear el Premi Generalitat Valenciana - Mariano Martínez: Joventut Valenciana a l'Exterior, a fi de reconèixer i premiar públicament aquelles persones físiques i jurídiques, agrupacions de joves, o seccions juvenils de centres valencians a l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians a l'exterior, així com per la seua aportació a l'articulació de les relacions intergeneracionales dins dels mateixos.
  
Aquest decret va establir que el premi es convocaria anualment, sent la primera edició la de l'any 2000, que es va atorgar a Mariano Martínez, pertanyent a la Unió Regional de Mar de Plata. La segona edició del premi, corresponent a l'any 2001, es va concedir al Grupo Folklórico del Centro Regional Valenciano de Mendoza i al Grupo Joven de la Colectividad Valenciana de Chile.
  
Per això, i en virtut de l'autorització reconeguda en la disposició final primera del dit Decret 54/2000, del Govern Valencià, resolc:
  
Primer
  
Convocar la concessió de la tercera edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2002, d'acord amb el que disposa el Decret 54/2000, de 25 d'abril, del Govern Valencià.
  
Segon
  
En la present edició, el premi consistirà en un guardó acreditatiu del mateix i una assignació econòmica de 3.010 euros, que es farà efectiva a càrrec de la línia T4004000 del programa 112.40, Relacions Externes, del pressupost de la Generalitat Valenciana per a 2002. El premi podrà concedir-se a un o diversos beneficiaris, dividint-se en aquest últim cas l'assignació econòmica entre aquests, en la proporció que determine el jurat, i també podrà declarar-se desert.
  
Tercer
  
1. Les propostes per a la concessió del premi podran formular-se per iniciativa de la Sotssecretaria de Relacions Institucionals o a proposta raonada dels centres valencians de l'exterior. D'acord amb l'art. 2 apartat b) del Decret 54/2000, aquests centres són: les entitats asociactivas, fundacionals i altres persones jurídiques sense ànim de lucre, legalment constituïdes al territori en què es troben assentades, amb la denominació que lliurement s'hagen atorgat, que tinguen com a objecte preferent, recollit en els seus estatuts, el manteniment de vincles culturals i socials amb el poble valencià, la seua història, la seua llengua i la seua cultura.
  
2. Les propostes efectuades pels centres valencians de l'exterior hauran de dirigir-se a la Direcció General de Relacions Externes i es remetran al Registre General de la Presidència, ubicat al carrer Historiador Chabás núm. 2, 46319 València, o tramitar-les per qualsevol de les formes que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3. Les propostes hauran de contenir una memòria explicativa de les raons que fonamenten la proposició a favor del possible o dels possibles beneficiaris del premi, a la qual podrà adjuntar-se tota la documentació que consideren oportuna.
  
4. Podrà proposar-se com a beneficiaris persones físiques, jurídiques, agrupacions de joves o seccions juvenils vinculades als centres valencians a l'exterior.
  
5. Les propostes es presentaran en el termini de 30 dies naturals, comptats a partir de l'endemà de la publicació d'aquesta resolució.
  
Quart
  
1. La Secretaria General de la Presidència de la Generalitat Valenciana requerirà, als centres perquè, en compliment del que disposa el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, aporten els documents necessaris per a lliurar el premi al seu favor i, especialment, perquè acrediten estar al corrent de les seues obligacions fiscals i davant la Seguretat Social, de conformitat amb el que disposa l'article 47.7 de dita norma.
  
2. El premi es concedirà, mitjançant resolució del secretari general de la Presidència, a la persona o entitat designada pel jurat establit al Decret 54/2000, de 25 d'abril, del Govern Valencià.
  
3. El termini per a dictar resolució serà de sis mesos des del final del període establit per a presentar les propostes de concessió. La resolució de la present convocatòria es farà pública al Diari Oficial de la Generalitat Valenciana. En el cas de no resoldre's el procediment en el termini anteriorment establit, s'entendrà que ha sigut declarat desert.
  
Cinquè
  
L'assignació econòmica del premi es farà efectiva a la persona física o entitat beneficiària del premi. Si aquesta última no tinguera personalitat jurídica, l'assignació s'efectuarà al centre valencià a l'exterior a què pertanga.
  
Contra aquesta resolució que posa fi a la via administrativa es podrà interposar recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveu els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableix els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.